BAHASA MALAYSIA

APPLE INC. 
PERJANJIAN LESEN PERISIAN BAGI iCLOUD UNTUK WINDOWS DAN SAMBUNGAN

SILA BACA PERJANJIAN LESEN PERISIAN INI (“LESEN”) DENGAN TELITI SEBELUM MENGGUNAKAN PERISIAN APPLE TERSEBUT. DENGAN MENGGUNAKAN PERISIAN APPLE TERSEBUT, ANDA BERSETUJU UNTUK MEMATUHI TERMA-TERMA LESEN INI. SEKIRANYA ANDA TIDAK BERSETUJU DENGAN TERMA-TERMA LESEN INI, JANGAN PASANG DAN/ATAU GUNAKAN PERISIAN APPLE TERSEBUT DAN JIKA DIKEMUKAKAN DENGAN PILIHAN UNTUK “BERSETUJU” ATAU “TIDAK BERSETUJU” KEPADA TERMA-TERMA, TEKAN “TIDAK BERSETUJU”. 

NOTA PENTING: Setakat mana perisian ini boleh digunakan untuk mengeluarkan semula bahan, ia dilesenkan kepada anda hanya untuk pengeluaran semula bahan yang tidak dilindungi hak cipta, bahan-bahan yang anda memiliki hak ciptanya, atau bahan-bahan yang anda mempunyai kuasa atau mempunyai kebenaran dari segi undang-undang untuk mengeluarkan semula,. Sekiranya anda tidak pasti dengan hak anda untuk menyalin sebarang bahan, anda harus menghubungi penasihat undang-undang anda.

1. Peruntukan Am. 
A. Perisian Apple tersebut, sebarang perisian pihak ketiga, dokumentasi, ruang-ruang antara muka, kandungan, fon-fon, ciri-ciri tambahan dan sebarang data yang mengiringi Lesen ini, sama ada dalam cakera, dalam memori untuk bacaan sahaja, pada mana-mana media yang lain atau dalam mana-mana bentuk lain (secara kolektif, “Perisian Apple” tersebut) adalah dilesenkan, bukan dijualkan, kepada anda oleh Apple Inc (“Apple”) hanya untuk digunakan di bawah terma-terma Lesen ini. Apple dan/atau pemberi-pemberi lesen Apple menyimpan pemilikan Perisian Apple tersebut dan menyimpan semua hak yang tidak secara nyata diberikan kepada anda. Terma-terma Lesen ini akan mengawal sebarang tatar perisian yang dibekalkan oleh Apple yang menggantikan dan/atau menambah kepada produk Perisian Apple yang asal, melainkan tatar tersebut diiringi oleh suatu lesen berasingan yang dalam keadaan tersebut terma-terma lesen tersebut akan mengawal penataran tersebut. 

B. Hak milik dan hak harta intelek dalam dan kepada sebarang kandungan yang dipaparkan oleh atau diakses melalui Perisian Apple tersebut dimiliki oleh pemilik kandungan masing-masing. Kandungan sedemikian mungkin dilindungi oleh hak cipta atau undang-undang dan triti-triti harta intelek yang lain, dan mungkin tertakluk kepada terma-terma penggunaan pihak ketiga yang menyediakan kandungan tersebut. Lesen ini tidak memberi anda sebarang hak untuk mengguna kandungan tersebut dan tidak menjamin bahawa kandungan tersebut akan terus disediakan untuk anda.

C. Apple, mengikut budi bicaranya, kelak mungkin menyediakan kemas kini kepada Perisian Apple tersebut untuk sistem pengendalian anda. Pengemaskinian Perisian Apple tersebut, jika ada, tidak semestinya merangkumi semua ciri perisian yang sedia ada atau ciri-ciri baru yang dikeluarkan oleh Apple untuk sistem pengendalian yang lebih baru, versi-versi sistem pengendalian lain ataupun sistem pengendalian lain. 

2. Penggunaan Lesen yang Dibenarkan dan Sekatan. 
A. Tertakluk kepada terma-terma dan syarat-syarat Lesen ini, Lesen ini membenarkan anda untuk memasang dan mengguna hanya satu salinan Perisian Apple tersebut pada setiap komputer yang anda miliki atau mengendali. Setakat mana Perisian Apple tersebut boleh digunakan untuk mengeluarkan semula bahan-bahan, penggunaan sedemikian dihadkan kepada pengeluaran semula bahan-bahan yang tidak berhak cipta, bahan-bahan yang anda miliki hak ciptanya, atau bahan-bahan yang anda telah diberikan kuasa atau dibenarkan secara sah untuk mengeluarkan semula. Anda tidak boleh menyebabkan Perisian Apple tersebut menjadi tersedia dalam rangkaian di mana Perisian tersebut boleh digunakan oleh berbilang komputer pada masa yang sama. Anda boleh membuat satu salinan Perisian Apple tersebut dalam bentuk yang boleh dibaca oleh mesin untuk tujuan sandar sahaja, dengan syarat salinan sandar tersebut mesti merangkumi semua notis hak cipta atau notis proprietari yang lain yang terkandung dalam salinan asal. 

Sebagai tambahan kepada sekatan yang dinyatakan di atas, perpustakaan proprietari Apple (”Apple DLLs”) yang termasuk dengan Perisian Apple tersebut hanya dilesenkan untuk digunakan bersama Perisian Apple tersebut, melainkan sekiranya anda adalah seorang pembangun WebKit, anda boleh menggunakan Apple DLLs tersebut untuk penggunaan peribadi atau penggunaan perniagaan dalaman berkaitan dengan pembangunan WebKit oleh anda selaras dengan lesen WebKit yang berkaitan <http://webkit.org/>.

B. Anda tidak boleh dan anda bersetuju untuk tidak, atau tidak membolehkan orang lain untuk, menyalin (kecuali sebagaimana yang dibenarkan secara nyata oleh Lesen ini), menyahsusun, melakukan kejuruteraan undur (reverse engineer), mencuba memperoleh kod sumber, menyahsulitkan, mengubah, atau mencipta kerja-kerja terbitan daripada Perisian Apple tersebut atau apa-apa perkhidmatan yang disediakan oleh Perisian Apple tersebut atau mana-mana bahagian daripadanya (kecuali sebagaimana dan hanya setakat mana-mana syarat-syarat terdahulu dilarang oleh undang-undang terpakai atau oleh terma-terma lesen yang mengawal penggunaan sebarang komponen bahan terbuka yang mungkin terkandung di dalam Perisian Apple tersebut). 

C. Penggunaan dan akses kepada ciri-ciri Perisian Apple tertentu dan Perkhidmatan tertentu (ditakrifkan seperti di bawah) mungkin memerlukan anda memohon kombinasi nama pengguna dan kata laluan yang unik, yang dikenali sebagai Apple ID.  

3. Pemindahan. 
A. Anda tidak boleh menyewa, memajak, meminjam, menjual, mengedar semula atau memberi sub-lesen kepada Perisian Apple tersebut. Walau bagaimanapun, anda boleh memindahkan secara kekal kepada pihak lain segala hak lesen anda kepada Perisian Apple tersebut, untuk sekali sahaja, dengan syarat: (a) pemindahan hak milik tersebut mesti termasuk keseluruhan Perisian Apple tersebut, termasuk kesemua bahagian komponennya dan Lesen ini; (b) anda tidak menyimpan sebarang salinan Perisian Apple tersebut, sama ada salinan penuh atau separa, termasuk salinan-salinan yang disimpan dalam komputer atau peranti storan lain; dan (c) pihak yang menerima Perisian Apple tersebut menerima terma-terma dan syarat-syarat Lesen ini. Semua komponen Perisian Apple tersebut disediakan sebagai sebahagian daripada satu ikatan dan tidak boleh diasingkan dari ikatan tersebut dan diedarkan sebagai aplikasi-aplikasi kendiri. 

B. Sebarang salinan Perisian Apple tersebut yang mungkin disediakan oleh Apple untuk tujuan promosi, penilaian, diagnostik, atau pemulihan hanya boleh digunakan untuk tujuan-tujuan tersebut dan tidak boleh dijual semula atau dipindah milik.

4. Kebenaran untuk Menggunakan Data.
A. Data Diagnostik dan Penggunaan. Sekiranya anda memilih untuk membenarkan pengumpulan data diagnostik dan penggunaan, anda bersetuju bahawa Apple, dan anak syarikatnya dan agen-agennya boleh mengumpul, mengekalkan, memproses dan menggunakan maklumat diagnostik, teknikal, penggunaan, dan maklumat berkaitan, termasuk tetapi tidak terhad kepada pengenalpasti sistem atau perkakasan unik, maklumat-maklumat berkenaan dengan komputer, perisian sistem dan aplikasi, serta alat-alat persisian anda, yang dikumpul dari semasa ke semasa untuk membekalkan dan memperbaiki produk-produk dan perkhidmatan-perkhidmatan Apple, membantu peruntukan kemas kini perisian, sokongan produk dan lain-lain perkhidmatan kepada anda (sekiranya ada) berkenaan dengan Perisian Apple tersebut, dan untuk memastikan pematuhan kepada terma-terma Lesen ini. Anda boleh menukar pilihan anda untuk pengumpulan diagnostik dan penggunaan pada bila-bila masa dengan memilih “Butiran akaun” dalam Perisian Apple tersebut dan menyahpilih kotak pilihan. Apple boleh menggunakan maklumat ini, asalkan maklumat tersebut dikumpulkan dalam bentuk yang tidak mengenalpastikan anda secara peribadi, untuk tujuan-tujuan yang dinyatakan di atas.

B. Dasar Privasi. Pada sepanjang masa, informasi anda akan dijaga sejajar dengan Dasar Privasi Apple, yang boleh dilihat di: http://www.apple.com/legal/privacy/. 

5. Perkhidmatan dan Bahan-Bahan Pihak Ketiga.
A. Perisian Apple tersebut membolehkan akses kepada perkhidmatan iCloud Apple dan mungkin membolehkan akses kepada perkhidmatan-perkhidmatan serta laman-laman web lain Apple dan pihak ketiga (selepas ini dirujuk, secara kolektif dan individu, sebagai “Perkhidmatan”). Penggunaan Perkhidmatan tersebut memerlukan akses Internet dan Apple ID, yang mungkin memerlukan anda menerima terma-terma perkhidmatan tambahan dan mungkin tertakluk kepada yuran-yuran tambahan. Dengan menggunakan Perisian Apple tersebut berhubungan dengan suatu akaun iCloud, anda bersetuju kepada Terma-terma dan Syarat-syarat iCloud yang terkini yang anda boleh akses dan kaji di http://www.apple.com/legal/internet-services/icloud/ww/.

B. Dengan menggunakan Perisian Apple tersebut untuk mengakses salah satu daripada Perkhidmatan ini, anda mungkin berhadapan dengan kandungan yang berkemungkinan bersifat menjelikkan, tidak sopan, atau tidak menyenangkan, yang kandungannya mungkin atau tidak mungkin dikenalpasti sebagai bahasa kasar. Oleh kerana Apple berkemungkinan tidak ada sebarang kawalan atas laman-laman web dan maklumat yang mungkin mengandungi kandungan yang bersifat menjelikkan, tidak sopan, atau tidak menyenangkan, anda bersetuju untuk mengguna Perkhidmatan tersebut atas risiko anda sendiri.

C. Perkhidmatan tertentu mungkin mempamerkan, termasuk atau menyediakan kandungan, data, maklumat, aplikasi atau bahan daripada pihak ketiga (“Bahan Pihak Ketiga”) atau menyediakan pautan kepada laman web pihak ketiga tertentu. Dengan menggunakan Perkhidmatan tersebut, anda mengakui dan bersetuju bahawa Apple tidak bertanggungjawab untuk memeriksa atau menilai kandungan, ketepatan, kelengkapan, kekinian, kesahihan, pematuhan hak cipta, kesahan, kesopanan, kualiti atau mana-mana aspek lain Bahan Pihak Ketiga atau laman web sedemikian. Apple, kakitangannya, pihak-pihak sekutunya dan anak-anak syarikatnya tidak akan menjamin atau menyokong dan tidak menerima dan tidak akan mempunyai liabiliti atau bertanggungjawab kepada anda atau orang lain untuk mana-mana Perkhidmatan pihak ketiga, Bahan Pihak Ketiga atau laman web, atau untuk lain-lain bahan, produk, atau perkhidmatan pihak ketiga. Bahan Pihak Ketiga dan pautan-pautan kepada lain-lain laman web adalah disediakan hanya untuk kesenangan anda.

D. Setakat yang anda memuat naik sebarang kandungan dengan menggunakan Perkhidmatan tersebut, anda mewakili bahawa anda memiliki semua hak dalam, atau mempunyai kebenaran, atau secara sah dibenarkan untuk memuat naik kandungan sebegitu dan bahawa kandungan tersebut tidak melanggar sebarang syarat-syarat perkhidmatan yang terpakai ke atas Perkhidmatan tersebut. Anda bersetuju bahawa Perkhidmatan tersebut mengandungi kandungan , maklumat dan bahan proprietari yang dimiliki oleh Apple, pemilik laman dan/atau pemberi-pemberi  lesennya, dan dilindungi oleh harta intelek dan undang-undang lain yang terpakai, termasuk tetapi tidak terhad kepada hak cipta, dan bahawa anda tidak akan mengguna kandungan , maklumat atau bahan proprietari tersebut dalam apa-apa cara kecuali untuk penggunaan Perkhidmatan yang dibenarkan, atau dengan sebarang cara yang tidak konsisten dengan terma-terma Lesen ini atau yang melanggar sebarang hak harta intelek pihak ketiga atau Apple. Semua bahagian Perkhidmatan tersebut tidak boleh dihasilkan semula dalam apa jua bentuk atau dengan apa-apa cara sekalipun. Anda bersetuju untuk tidak mengubah, menyewakan, memajakkan, menjualkan, mengedarkan, atau mencipta kerja-kerja terbitan berdasarkan Perkhidmatan tersebut, dalam apa-apa cara sekalipun, dan anda tidak boleh mengeksploitasi Perkhidmatan tersebut dalam apa-apa cara yang tidak dibenarkan, termasuk tetapi tidak terhad kepada, menggunakan Perkhidmatan tersebut untuk menghantar sebarang virus komputer, “worm”, “trojan horse” atau “malware” yang lain, atau menceroboh atau membebankan kapasiti rangkaian. Anda selanjutnya bersetuju untuk tidak menggunakan Perkhidmatan tersebut dalam apa-apa cara yang menganggu, menyalahguna, menghendap, mengugut, memfitnah atau dalam apa-apa cara yang melanggar hak-hak mana-mana pihak lain, dan Apple tidak dalam apa-apa cara sekalipun bertanggungjawab untuk sebarang penggunaan sedemikian oleh anda, atau untuk mana-mana mesej atau hantaran yang bersifat menganggu, mengugut, memfitnah, menjelikkan, atau mesej-mesej atau hantaran-hantaran yang melanggar atau menyalahi undang-undang yang anda mungkin menerima disebabkan penggunaan mana-mana Perkhidmatan.

E. Sebagai tambahan, Perkhidmatan dan Bahan Pihak Ketiga yang berkemungkinan diakses, disambungkan atau dipaparkan melalui Perisian Apple tersebut tidak tersedia dalam semua bahasa atau semua negara. Apple tidak membuat representasi bahawa Perkhidmatan dan Bahan-bahan Pihak Ketiga sedemikian adalah bersesuaian atau tersedia untuk penggunaan di mana-mana lokasi tertentu. Setakat mana anda memilih untuk mengguna atau mengakses Perkhidmatan atau Bahan-bahan Pihak Ketiga sedemikian, anda membuat perkara tersebut di atas inisiatif anda dan anda bertanggungjawab untuk mematuhi undang-undang terpakai, termasuk tetapi tidak terhad kepada undang-undang tempatan dan undang-undang privasi dan pengumpulan data. Apple dan pemberi-pemberi lesennya menyimpan hak untuk mengubah, menggantung, menyingkir, atau melumpuhkan akses kepada mana-mana Perkhidmatan pada bila-bila masa tanpa notis. Dalam apa jua keadaan, Apple tidak akan bertanggungjawab untuk penyingkiran atau pelumpuhan akses kepada mana-mana Perkhidmatan. Apple juga boleh mengehadkan penggunaan atau akses kepada Perkhidmatan tertentu, dalam apa jua kes dan tanpa notis atau liabiliti.

6. Penamatan. Lesen ini adalah efektif sehingga ditamatkan. Hak-hak anda di bawah Lesen ini akan ditamatkan secara automatik atau selainnya berhenti menjadi efektif tanpa notis daripada Apple sekiranya anda gagal untuk mematuhi mana-mana terma(-terma) Lesen ini. Sebaik Lesen ini tamat, anda mesti berhenti mengguna Perisian Apple tersebut dan menghapuskan semua salinan Perisian Apple tersebut, sama ada salinan penuh atau separa. Seksyen 4, 6, 7, 8, 9, 10, 11 dan 12 Lesen ini akan terus berkuat kuasa selepas sebarang penamatan sedemikian.

7. Penolakan Tuntutan Waranti-waranti. 
A. Jika anda adalah seorang pelanggan yang merupakan seorang pengguna (seseorang yang mengguna Perisian Apple tersebut di luar perdagangan, perniagaan, atau profesion anda), anda mungkin mempunyai hak dari segi undang-undang dalam negara di mana anda menetap yang akan melarang had-had berikut daripada terpakai terhadap anda, dan di mana ia dilarang, ia tidak akan terpakai terhadap anda. Untuk mengetahui lebih lanjut tentang hak-hak anda, anda seharusnya berhubung dengan organisasi penasihat pengguna tempatan.

B. ANDA MENGAKUI DAN BERSETUJU SECARA NYATA BAHAWA, SETAKAT YANG DIBENARKAN OLEH UNDANG-UNDANG TERPAKAI, RISIKO PENGGUNAAN PERISIAN APPLE DAN SEBARANG PERKHIDMATAN YANG DILAKUKAN OLEH ATAU DIAKSESKAN MELALUI PERISIAN APPLE TERSEBUT, TERLETAK SECARA KESELURUHANNYA ATAS ANDA SENDIRI DAN SEGALA RISIKO BERKENAAN KEPUASAN KUALITI, PRESTASI, KETEPATAN DAN USAHA ADALAH DI PIHAK ANDA. 

C. SETAKAT MAKSIMUM YANG DIBENARKAN OLEH UNDANG-UNDANG TERPAKAI, PERISIAN APPLE DAN PERKHIDMATAN TERSEBUTADALAH DISEDIAKAN “SEPERTI DIDAPATI” (“AS IS”) DAN “SEPERTI TERDAPAT” (“AS AVAILABLE”), DENGAN SEGALA KESILAPAN DAN TANPA MANA-MANA WARANTI APA JENIS SEKALIPUN TERSIRAT DALAM APA BENTUK SEKALIPUN, DAN APPLE SERTA PEMBERI-PEMBERI LESEN APPLE (DIRUJUK SECARA KOLEKTIF “APPLE” UNTUK TUJUAN SEKSYEN 7 DAN 8) DENGAN INI MENAFIKAN SEMUA WARANTI DAN SYARAT BERKENAAN PERISIAN APPLE DAN PERKHIDMATANTERSEBUT, SAMA ADA SECARA NYATA, TERSIRAT, ATAU STATUTORI, TERMASUK, TETAPI TIDAK TERHAD KEPADA, WARANTI-WARANTI TERSIRAT DAN/ATAU SYARAT KEBOLEHDAGANGAN, KEPUASAN KUALITI, KESESUAIAN UNTUK TUJUAN TERTENTU, KETEPATAN, KEPUASAN HAK PENGGUNAAN SECARA AMAN, DAN KETIADAAN PERLANGGARAN HAK-HAK PIHAK KETIGA. 

D. APPLE TIDAK MENJAMIN BAHAWA TIDAK AKAN ADA SEBARANG GANGGUAN TERHADAP PENGGUNAAN PERISIAN APPLE DAN PERKHIDMATAN-PERKHIDMATAN TERSEBUT OLEH ANDA, BAHAWA KEFUNGSIAN-KEFUNGSIAN YANG TERKANDUNG DI DALAM, ATAU PERKHIDMATAN-PERKHIDMATAN YANG DILAKSANAKAN ATAU DISEDIAKAN OLEH, PERISIAN APPLE TERSEBUT AKAN MEMENUHI KEPERLUAN-KEPERLUAN ANDA, BAHAWA PENGOPERASIAN PERISIAN APPLE DAN PERKHIDMATAN-PERKHIDMATAN TERSEBUT TIDAK AKAN DIGANGGU ATAU BEBAS DARIPADA RALAT, BAHAWA SEBARANG PERKHIDMATAN AKAN TERUS TERSEDIA, BAHAWA PERISIAN APPLE ATAU PERKHIDMATAN-PERKHIDMATAN TERSEBUT AKAN SERASI ATAU BERFUNGSI DENGAN MANA-MANA PERISIAN PIHAK KETIGA, APLIKASI ATAU PERKHIDMATAN PIHAK KETIGA, ATAU BAHAWA KEROSAKAN DALAM PERISIAN APPLE ATAU PERKHIDMATAN-PERKHIDMATAN TERSEBUT AKAN DIPERBETULKAN. PEMASANGAN PERISIAN APPLE INI MUNGKIN MENJEJASKAN KETERSEDIAAN DAN KEBOLEHGUNAAN PERISIAN PIHAK KETIGA, APLIKASI-APLIKASI ATAU PERKHIDMATAN-PERKHIDMATAN PIHAK KETIGA, SERTA PRODUK-PRODUK DAN PERKHIDMATAN-PERKHIDMATAN APPLE. 

E. ANDA SELANJUTNYA MENGAKUI BAHAWA PERISIAN APPLE DAN PERKHIDMATAN TERSEBUT TIDAK DINIATKAN ATAU BERSESUAIAN UNTUK PENGGUNAAN DALAM SITUASI ATAU PERSEKITARAN DI MANA KEGAGALAN ATAU KELEWATAN MASA, ATAU KESALAHAN ATAU KETIDAKTEPATAN DALAM KANDUNGAN, DATA ATAU MAKLUMAT YANG DISEDIAKAN OLEH PERISIAN APPLE ATAU PERKHIDMATAN TERSEBUT BOLEH MEMBAWA MAUT, KECEDERAAN DIRI, ATAU KEROSAKAN FIZIKAL ATAU ALAM SEKITAR YANG TERUK, TERMASUK TANPA HAD PENGOPERASIAN KEMUDAHAN NUKLEAR, SISTEM TUNJUK ARAH DAN KOMUNIKASI PESAWAT UDARA, PENGAWALAN TRAFIK UDARA, SISTEM SOKONGAN HIDUP ATAU SISTEM SENJATA. 

F. TIADA MAKLUMAT BERTULIS ATAU LISAN ATAU MAKLUMAN YANG DIBERIKAN OLEH APPLE ATAU WAKIL SAH APPLE MENYEBABKAN SATU WARANTI WUJUD. SEKIRANYA PERISIAN APPLE ATAU PERKHIDMATAN TERSEBUT TERBUKTI GAGAL, ANDA BERSETUJU UNTUK BERTANGGUNGJAWAB TERHADAP SEGALA KOS PERKHIDMATAN, PEMBAIKAN ATAU PEMBETULAN YANG DIPERLUKAN. SESETENGAH BIDANG KUASA TIDAK MEMBENARKAN PENOLAKAN WARANTI TERSIRAT ATAU PENGEHADAN KE ATAS HAK-HAK STATUTORI PENGGUNA TERPAKAI, OLEH YANG DEMIKIAN, PENOLAKAN DAN HAD TERSEBUT MUNGKIN TIDAK TERPAKAI TERHADAP ANDA.

8. Had Liabiliti. SETAKAT MANA IANYA TIDAK DILARANG OLEH UNDANG-UNDANG TERPAKAI, APPLE DALAM APA JUA KEADAAN PUN TIDAK AKAN BERTANGGUNGJAWAB UNTUK KECEDERAAN DIRI, ATAU MANA-MANA GANTI RUGI SAMPINGAN, KHAS, TIDAK LANGSUNG ATAU LANJUTAN, TERMASUK TANPA HAD, GANTIRUGI UNTUK KEHILANGAN KEUNTUNGAN, KEROSAKAN ATAU KEHILANGAN DATA ATAU MAKLUMAT, KEGAGALAN UNTUK MENGHANTAR ATAU MENERIMA SEBARANG DATA, GANGGUAN PERNIAGAAN ATAU SEBARANG GANTI RUGI ATAU KERUGIAN KOMERSIAL LAIN, YANG TIMBUL DARIPADA ATAU BERKENAAN DENGAN PENGGUNAAN ANDA ATAU KETIDAKUPAYAAN ANDA UNTUK MENGGUNAKAN PERISIAN APPLE DAN PERKHIDMATAN TERSEBUT ATAU MANA-MANA PERISIAN PIHAK KETIGA ATAU APLIKASI BERHUBUNG DENGAN PERISIAN APPLE ATAU PERKHIDMATAN TERSEBUT, APA SEBAB SEKALIPUN, TANPA MENGHIRAUKAN TEORI LIABILITI (KONTRAK, TORT ATAU SEBALIKNYA) DAN WALAUPUN JIKA APPLE TELAH DIMAKLUMKAN TENTANG KEMUNGKINAN GANTIRUGI TERSEBUT. SESETENGAH BIDANG KUASA TIDAK MEMBENARKAN PENGECUALIAN ATAU PENGEHADAN LIABILITI UNTUK KECEDERAAN DIRI, ATAU GANTIRUGI SAMPINGAN ATAU LANJUTAN, OLEH YANG DEMIKIAN, PENGEHADAN INI MUNGKIN TIDAK TERPAKAI TERHADAP ANDA. Dalam apa jua keadaan, jumlah liabiliti Apple kepada anda secara keseluruhannya (melainkan sepertimana yang diperuntukkan dalam undang-undang berkenaan kes-kes melibatkan kecederaan diri) tidak akan melebihi amaun lima puluh dolar ($50.00). Had-had yang tersebut di atas akan terpakai walaupun sekiranya remedi yang dinyatakan di atas gagal akan tujuan utamanya.

9. Pengawalan Ekspot. Anda tidak boleh mengguna atau sebaliknya mengekspot atau mengekspot semula Perisian Apple tersebut kecuali sebagaimana yang dibenarkan oleh undang-undang Amerika Syarikat dan undang-undang dalam bidang kuasa(-bidang kuasa) di mana Perisian Apple tersebut diperoleh. Khususnya, tetapi tanpa had, Perisian Apple tersebut tidak boleh diekspot atau diekspotkan semula (a) ke dalam mana-mana negara yang dilarang untuk berdagang dengan Amerika Syarikat atau (b) kepada sesiapa yang tersenarai dalam Senarai Warganegara Ditentukan Khas (Specially Designated Nationals) oleh Jabatan Perbendaharaan Amerika Syarikat (U.S. Treasury Department) atau Senarai Orang Terhalang atau Senarai Entiti Terhalang (Denied Person’s List or Entity List) oleh Jabatan Perdagangan Amerika Syarikat (U.S. Department of Commerce) atau mana-mana senarai pihak yang dihadkan. Dengan menggunakan Perisian Apple tersebut, anda mewakilkan dan menjamin bahawa anda tidak berada dalam mana-mana negara tersebut atau mana-mana senarai tersebut. Anda juga bersetuju bahawa anda tidak mengguna Perisian Apple tersebut untuk sebarang tujuan yang dilarang oleh undang-undang Amerika Syarikat, termasuk tanpa had, pembangunan, reka cipta, penghasilan atau pengeluaran peluru berpandu atau senjata nuklear, kimia atau biologi.

10. Pengguna-pengguna Akhir Kerajaan. Perisian Apple tersebut dan dokumentasi berkaitan adalah “Item Komersial” sepertimana terma tersebut didefinisikan dalam 48 C.F.R. §2.101, yang terdiri daripada “Perisian Komputer Komersial” dan “Dokumentasi Perisian Komputer Komersial” sepertimana terma-terma tersebut adalah digunakan dalam 48 C.F.R. §12.212 atau 48 C.F.R. §227.7202, yang mana terpakai. Konsisten dengan 48 C.F.R. §12.212 atau 48 C.F.R.§227.7202-1 hingga 227.7202-4, yang mana terpakai, Perisian Komputer Komersial dan Dokumentasi Perisian Komputer Komersial adalah dilesenkan kepada pengguna-pengguna akhir kerajaan Amerika Syarikat (a) hanya sebagai Item Komersial dan (b) hanya dengan hak-hak tersebut seperti yang diberikan kepada pengguna lain selaras dengan terma-terma dan syarat-syarat yang dinyatakan di sini. Hak-hak yang tidak disiarkan disimpan di bawah undang-undang hak cipta Amerika Syarikat. 

11. Undang-undang Pengawalan dan Kebolehasingan. Lesen ini akan ditadbir dan ditafsirkan mengikut undang-undang Negeri California, tidak termasuk prinsip konflik undang-undang negerinya. Lesen ini tidak akan ditadbir oleh Konvensyen Pertubuhan Bangsa-bangsa Bersatu berkenaan Kontrak untuk Jualan Barangan Antarabangsa, yang pemakaiannya dikecualikan secara nyata. Sekiranya anda adalah seorang pengguna yang menetap di United Kingdom, Lesen ini akan ditadbir oleh undang-undang dalam bidang kuasa tempat kediaman anda. Sekiranya untuk apa-apa alasan mahkamah yang mempunyai bidang kuasa kompeten mendapati mana-mana peruntukan, atau sebahagian daripadanya, tidak boleh dikuatkuasakan, baki bahagian Lesen ini akan terus berkuatkuasa dan berkesan penuh.

12. Perjanjian Lengkap; Bahasa Digunakan. Lesen ini membentuk perjanjian keseluruhan di antara anda dan Apple berkenaan dengan penggunaan Perisian Apple dan menggantikan segala persefahaman sebelum ini atau semasa berkenaan perkara sedemikian. Tiada pindaan atau pengubahsuaian kepada Lesen ini akan mengikat melainkan dibuat secara bertulis dan ditandatangani oleh Apple. Sebarang terjemahan Lesen ini adalah dibuat untuk keperluan tempatan dan sekiranya berlakunya pertikaian di antara versi Bahasa Inggeris dengan mana-mana versi bukan Bahasa Inggeris, versi Bahasa Inggeris Lesen ini akan berkuatkuasa dan terpakai, setakat yang tidak dilarang oleh undang-undang tempatan di bidang kuasa anda.

13. Perakuan Pihak Ketiga. 
A. Komponen-komponen Perisian Apple tertentu dan program sumber terbuka pihak ketiga yang termasuk dengan Perisian Apple, mungkin disediakan oleh Apple di laman web sumber terbukanya (http://www.opensource.apple.com)(“Komponen Sumber Terbuka”) Pengakuan, terma-terma pelesenan dan penolakan tuntutan untuk komponen-komponen tersebut adalah terkandung di dalam dokumentasi elektronik untuk Perisian Apple tersebut. Sila rujuk kepada dokumentasi elektronik tersebut kerana anda mungkin mempunyai hak-hak tambahan dalam Komponen Sumber Terbuka. 

B. Penggunaan MPEG-4. Perisian Apple tersebut adalah dilesenkan di bawah portfolio Lesen Portfolio Paten Visual (“Visual Patent Portfolio License “) MPEG-4 untuk untuk penggunaan peribadi dan bukan komersial seseorang pengguna untuk (i) pengekodan video selaras dengan Tahap Visual MPEG-4 (“Video MPEG-4”) dan/atau (ii) penyahkodan Video MPEG-4 yang dikodkan oleh pengguna yang terlibat dalam aktiviti peribadi dan bukan komersial dan/atau yang diperoleh daripada penyedia video yang dilesenkan oleh MPEG LA untuk menyediakan Video MPEG-4. Tiada lesen diberikan atau tersirat untuk lain-lain kegunaan. Lesen tambahan tersebut boleh diperoleh daripada MPEG LA, LLC. Sila lihat http://www.mpegla.com. 

C. H.264/Notis AVC. Setakat bahawa Perisian Apple tersebut mengandungi kefungsian pengekodan dan/atau penyahkodan AVC, penggunaan komersial H.264/AVC memerlukan lesen tambahan dan peruntukan berikut terpakai: KEFUNGSIAN AVC DALAM PERISIAN APPLE INI ADALAH DILESENKAN DI SINI HANYA UNTUK PENGGUNAAN PERIBADI DAN BUKAN KOMERSIAL PENGGUNA UNTUK: (i) PENGEKODAN VIDEO SELARAS DENGAN STANDARD AVC (“VIDEO AVC”) DAN/ATAU (ii) PENYAHKODAN VIDEO AVC YANG DIKODKAN OLEH PENGGUNA YANG TERLIBAT DALAM AKTIVITI PERIBADI DAN BUKAN KOMERSIAL DAN/ATAU VIDEO AVC YANG DIPEROLEH DARIPADA PENYEDIA VIDEO YANG DILESENKAN UNTUK MENYEDIAKAN VIDEO AVC. MAKLUMAT BERKENAAN DENGAN KEGUNAAN LAIN SERTA LESEN-LESEN BOLEH DIDAPATI DARIPADA MPEG LA L.L.C. SILA LIHAT HTTP://WWW.MPEGLA.COM.

D. Notis AMR. Kefungsian penyahkodan Adaptive Multi-Rate (“AMR”) dalam Perisian Apple ini tidak dilesenkan untuk melaksanakan panggilan suara selular, atau untuk digunakan dalam apa-apa produk telefon yang dibina pada seni bina QuickTime untuk platform Windows. Kefungsian penyahkodan AMR dalam Perisian Apple ini juga tidak dilesenkan untuk penggunaan dalam infrastruktur komunikasi selular termasuk: stesen pangkalan, pengawal stesen pangkalan / pengawal rangkaian radio, pusat pensuisan dan gerbang laluan ke dan dari rangkaian pensuisan awam.

EA1509
28/08/2017